ועדת הכלכלה, כנסת 25, פרוטוקול מספר 179, 2023-07-16 00:00

דוד ביטן: אני פותח את הישיבה, הצעת תקנות מחלות בעלי חיים (מיקרואורגניסמים, תרכיבים ומעבירים)

דוד ביטן:  מה זה מעבירים?      

ארז לוברני: כל מיני חרקים שנושאים מיקרואורגניסמים

דוד ביטן: תיקון, התשפ"ג-2023

דוד ביטן:  מי מסביר?      

רחל רפאל-קויפמן: אני אתן רקע, מדובר בתקנות שעוסקות בחיסונים לבעלי חיים ובגורמים שעלולים להעביר מחוללי מחלה בבעלי חיים

רחל רפאל-קויפמן:  לפי התקנות מנהל השירותים הווטרינריים רשאי לתת היתר לייצור, יבוא, הפצה והחזקה של תרכיבים, מיקרואורגניסמים ומעבירים

רחל רפאל-קויפמן:       בשירותים הווטרינריים פועלות מחלקות מקצועיות שאחראיות על תחומים מסוימים, כל מחלקה מתמקצעת בתחום שלה ומבצעת את פעולות הפיקוח והאכיפה

רחל רפאל-קויפמן:  קיימת גם מחלקה לפיקוח על תכשירים ותרכיבים וטרינריים, שזה חומרי הדברה, חומרי ניקוי וחיטוי וחיסונים, המחלקה היא בניהולו של ד"ר ארז לוברני

רחל רפאל-קויפמן:       בקשות להיתרים שמגיעות לפי התקנות נבחנות על ידי היחידה הזאת מבחינה מקצועית, לפי נהלים סדורים של היחידה

רחל רפאל-קויפמן:  מדובר בכ-100 היתרים שנחתמים בחודש, כיום היות ולפי התקנות רק מנהל השירותים הווטרינריים רשאי לחתום על היתרים מכוח התקנות המנגנון הוא שפעם בשבועיים נפגש מנהל היחידה עם מנהל השירותים הווטרינריים הם עוברים היתר היתר, יש סקירה של היחידה לגבי כל היתר, היא מלווה בהסברים והמנהל חותם על סמך הבדיקות המקצועיות של היחידה

איתי עצמון: יש בקשות להיתרים? אתם מקבלים בקשות ואז בוחנים אותן ולפי ההחלטה נותנים את ההיתר?      

רחל רפאל-קויפמן: כן, בוחנים אותן מבחינה מקצועית ויש נהלים סדורים של היחידה לפיקוח על תכשירים ותרכיבים וטרינריים

רחל רפאל-קויפמן:  המנגנון הזה ייצר איזה שהוא צוואר בקבוק, איזה שהוא עומס גם על מנהל השירותים הווטרינריים וגם המנגנון הזה בעצם מאט את מתן ההיתרים לציבור, היות שרק פעם בשבועיים נערכת פגישה כזאת

רחל רפאל-קויפמן:  אז גם יש כאן פגיעה בשירות שניתן לציבור וגם יש כאן עומס מיותר על מנהל השירותים הווטרינריים שבסופו של דבר נותן את ההיתרים על סמך הבדיקה המקצועית של היחידה

רחל רפאל-קויפמן:       בתיקון אנחנו מבקשים שמנהל השירותים הווטרינריים יהיה רשאי להסמיך עובד אחר של השירותים הווטרינריים מטעמו, להסמיך אותו לעניין התקנות וכך אותו עובד יוכל גם לחתום על ההיתרים מכוח התקנות

רחל רפאל-קויפמן:  בסך הכול זה תיקון טכני

רחל רפאל-קויפמן:  אני גם אציין שבהרבה מאוד תקנות של משרד החקלאות קיים המנגנון הזה שמנהל השירותים הווטרינריים יכול להסמיך עובד מטעמו לעניין התקנות, בפרט תקנות מכוח פקודת מחלות בעלי חיים כמו התקנות האלה

רחל רפאל-קויפמן:  לכן הגשנו את הבקשה לתיקון

איתי עצמון: אני רק אגיד כהשלמה

איתי עצמון:  התיקון הוא לא לגמרי טכני כמובן, הוא מאפשר בכל זאת הסמכה של עוד עובדים למלא את התפקידים של המנהל לפי התקנות

איתי עצמון:       היו לי שתי הערות לנוסח שהגשתם

איתי עצמון:  קודם כל שיובהר בנוסח שמי שיהיה מוסמך הוא עובד השירותים הווטרינריים ולא מטבע הדברים אדם שאיננו עובד המדינה, ושיהיה פומבי לאותה הסמכה, כלומר שאנשים שמגישים את הבקשות להיתרים יידעו למי לפנות, כלומר שהודעה על ההסמכה הזאת תפורסם ברשומות ובאתר המשרד

איתי עצמון:  יש אתר נפרד לשירותים הווטרינריים או שזה במסגרת אתר המשרד?      

רחל רפאל-קויפמן: זה במסגרת אתר המשרד

איתי עצמון: מעבר לכך אין לי הערות, אלה היו שתי ההערות שגם העברתי אליכם

רחל רפאל-קויפמן: נכון, קיבלנו את ההערות

רחל רפאל-קויפמן:  אני כן אציין שבכל מקרה גם בכל המינויים הרבים שנעשים בתקנות לפי פקודת מחלות בעלי חיים ובתקנות בכלל כשהמנהל מסמיך עובד מטעמו אנחנו מקפידים על פרסום ברשומות גם כשהדבר לא כתוב במפורש בתקנות, אבל כמובן שאין לנו התנגדות להוסיף עוד משפט על זה שהמינוי יפורסם ברשומות ובאתר משרד החקלאות ופיתוח הכפר

דוד ביטן: אתה רוצה להגיד משהו?      

אחמד טיבי: לא, תודה

דוד ביטן: בסדר

דוד ביטן:  מי קורא?      

רחל רפאל-קויפמן: תקנות מחלות בעלי חיים (מיקרואורגניסמים, תרכיבים ומעבירים), (תיקון) התשפ"ג-2023             

איתי עצמון: את כבר מטמיעה את התיקון שדיברנו עליו כבר בנוסח

רחל רפאל-קויפמן: כן

דוד ביטן: מעניין אותי, למה עד עכשיו לא היה לכם הסמכה לעשות את זה?     

רחל רפאל-קויפמן: אנחנו לא יודעים

רחל רפאל-קויפמן:  אני ניסיתי קצת לנבור כשהתקנות האלה הותקנו, אבל לא כל כך מצאתי מידע

ארז לוברני: אף פעם לא עדכנו אותן

רחל רפאל-קויפמן: כן, אבל למה לכתחילה זה לא נכתב ככה אני לא יודעת

דוד ביטן: אז כל דבר רצתם למנהל לחתום?      

רחל רפאל-קויפמן: התקנות הן מאוד ישנות, הן מ-1975, למרות שיש לנו תקנות ישנות עוד יותר ששם כן רשום שזה יהיה המנהל או מי מטעמו, אז אני באמת לא יודעת איך זה התפספס בתקנות האלה

איתי עצמון: וכאן אני מציע להוסיף את התיקון שהודעה על הסמכה כאמור תפורסם ברשומות ובאתר משרד החקלאות ופיתוח הכפר

רחל רפאל-קויפמן: כן

דוד ביטן: מה זה מעבירים? לא ענית לי

ארז לוברני: מעבירים אלה או חרקים שנושאים מיקרואורגניסמים או בעלי חיים ממש שאתה רוצה לקבל אותם עם המחלה, הרבה פעמים בשביל מחקר

דוד ביטן: הבנתי

דוד ביטן:  מכיוון שאני לבד אז אני בעד התקנות, כולל התיקונים של היועץ המשפטי כפי שהוקראו בוועדה

דוד ביטן:  התקנות עברו

דוד ביטן: בעד – 1 

דוד ביטן: נמנעים – אין אושר

דוד ביטן: תודה רבה